**H O T Ă R Â R E**

**privind desemnarea reprezentantului Consiliului Județean Cluj în Comisia Județeană Cluj în domeniul egalității de șanse între femei și bărbați**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 63 din 13.04.2021 privind desemnarea reprezentantului Consiliului Județean Cluj în Comisia Județeană Cluj în domeniul egalității de șanse între femei și bărbați, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 13278/08.04.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 13278/08.04.2021 şi de Avizul cu nr. 13278 din 15.04.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Instituției Prefectului Județului Cluj nr. 3105/10/II/23.03.2021, înregistrată la Consiliul Județean Cluj sub nr. 11356/25.03.2021;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit.d), alin. (5) lit. b), din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 25 din Legea privind egalitatea de tratament între femei și bărbați nr. 202/2002, republicată, cu modificările și completările ulterioare,
* Regulamentului de organizare şi funcţionare al comisiilor judeţene şi a municipiului Bucureşti în domeniul egalităţii de şanse între femei şi bărbaţi, aprobat prin Hotărârea Guvernului nr. 1054/2005, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1.** **(1)** Se desemnează în calitate de reprezentant al Consiliului Județean Cluj doamna Ana Laura Coroianu-membru titular- în cadrul Comisiei Județene Cluj în domeniul egalității de șanse între femei și bărbați(COJES Cluj), pentru o perioadă de 4 (patru) ani de la data emiterii ordinului Prefectului Județului Cluj privind aprobarea componenței nominale a comisiei în cauză.

**(2)** Se desemnează în calitate de reprezentant al Consiliului Județean Cluj doamna Titiana Șilimon Morariu-membru supleant- în cadrul Comisiei Județene Cluj în domeniul egalității de șanse între femei și bărbați(COJES Cluj), pentru o perioadă de 4 (patru) ani de la data emiterii ordinului Prefectului Județului Cluj prvind aprobarea componenței nominale a comisiei în cauză.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică – Serviciul Juridic, Contencios Administrativ, Arhivă.

**Art. 3.** Prezenta hotărâre se comunică Direcției Juridice, persoanelor desemnate la art. 1 alin. (1) și alin. (2), precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 64 din 22 aprilie 2021**

*Prezenta hotărâre a fost adoptată cu 33 de voturi “pentru”, fiind astfel respectate prevederile legale privind majoritatea de voturi necesară.*